b'\n_START_ARTICLE_\nPhone Booth\n_START_SECTION_\nHandling\n_START_PARAGRAPH_\nStu Shepard (Colin Farrell) er en arrogant fyr som kurtiserer en kvinne ved navn Pam (Katie Holmes) bak sin kones rygg. Han bruker en offentlig telefonkiosk for \xc3\xa5 kontakte Pam, men il\xc3\xb8pet av denne samtalen blir han avbrutt av en mann som pr\xc3\xb8ver \xc3\xa5 gi ham en pizza, men Stu avviser og forn\xc3\xa6rmer ham. N\xc3\xa5r Stu er ferdig med telefonsamtalen, ringer telefonen igjen. Stu svarer og han som ringer (Kiefer Sutherland) kjenner flere personlige detaljer om Stu. Stu blir ogs\xc3\xa5 advart om at han ikke kan forlate telefonkiosken, ellers blir han skutt._NEWLINE_Innringeren forteller at han tidligere kontaktet to andre personer som gjorde flere d\xc3\xa5rlige gjerninger (en var pedofil, og den andre drev med insidehandel og kvittet seg med alle sine opsjoner rett f\xc3\xb8r aksjekursene kollapset). Han ga begge mennene en mulighet til innr\xc3\xb8mme sannheten, men de nektet og ble drept. For \xc3\xa5 demonstrere trusselen skyter han mot ett leket\xc3\xb8y i n\xc3\xa6rheten av telefonkiosken. Skuddet blir ikke oppdaget av andre enn Stu. Mannen i telefonen krever at Stu innr\xc3\xb8mmer sine ugjerninger for \xc3\xa5 unng\xc3\xa5 \xc3\xa5 bli drept. Mannen ringer Pam, og setter henne over til Stu som avsl\xc3\xb8rer at han allerede er gift. Innringeren sier at Stu m\xc3\xa5 avsl\xc3\xb8re til sin kone at han er utro._NEWLINE_F\xc3\xb8r Stu rekker \xc3\xa5 gj\xc3\xb8re noe, banker tre prostituerte kvinner p\xc3\xa5 telefonkiosken og krever \xc3\xa5 f\xc3\xa5 bruke den. Stu nekter fordi han ble advart om at han ikke kan g\xc3\xa5 sin vei eller avsl\xc3\xb8re hva som skjer. Halliken til de prostituerte knuser vinduet i kiosken og sl\xc3\xa5r l\xc3\xb8s p\xc3\xa5 Stu. Innringeren tilbyr Stu \xc3\xa5 drepe halliken, og deretter sp\xc3\xb8r han om Stu kan h\xc3\xb8re ham. N\xc3\xa5r Stu svarer ja, misforst\xc3\xa5r han og skyter halliken som sjangler litt bortover f\xc3\xb8r han faller d\xc3\xb8d om. De prostituerte skylder p\xc3\xa5 Stu, og anklager ham for \xc3\xa5 ha en pistol p\xc3\xa5 seg. Politi og massemedia kommer raskt frem til stedet. Politimannen Ed Ramey (Forest Whitaker) pr\xc3\xb8ver \xc3\xa5 forhandle med Stu og vil at han skal overgi seg, men Stu nekter, av frykt for \xc3\xa5 bli skutt. Det viser seg at snikskytteren la et v\xc3\xa5pen i telefonkiosken f\xc3\xb8r han ringte Stu, og politiet tror at Stu drepte halliken. _NEWLINE_B\xc3\xa5de Stu`s kone og elskerinne kommer til stedet, og innringeren krever at Stu forteller sannheten, hvilket han gj\xc3\xb8r. Innringeren sier ogs\xc3\xa5 at Stu m\xc3\xa5 velge en av dem, og den andre vil bli drept. Samtidig som Stu snakker i telefonen med snikskytteren, bruker han i hemmelighet sin egen mobiltelefon til \xc3\xa5 ringe sin kone som skj\xc3\xb8nner hva som egentlig skjer og forteller politiet om dette. I mellomtiden tilst\xc3\xa5r Stu til alle som ser p\xc3\xa5 at hele livet hans er en stor l\xc3\xb8gn, og at han pr\xc3\xb8ver \xc3\xa5 gj\xc3\xb8re seg selv viktigere enn han egentlig er. Denne tilst\xc3\xa5elsen gir politiet tid til \xc3\xa5 spore telefon-samtalen til ett hus i n\xc3\xa6rheten. Mannen som ringer sier at hvis politiet kommer p\xc3\xa5 d\xc3\xb8ren hans, s\xc3\xa5 han vil drepe kona til Stu f\xc3\xb8r politiet klarer \xc3\xa5 stoppe ham. I panikk tar Stu pistolen, forlater telefonkiosken, og roper at snikskytteren burde drepe ham i stedet. Politiet skyter Stu samtidig som de bryter seg inn i rommet som oppringingen ble sporet til, bare for \xc3\xa5 finne ett skytev\xc3\xa5pen og liket av en mann. _NEWLINE_Stu gjenvinner bevisstheten og finner ut at politiet bare brukte gummikuler p\xc3\xa5 ham. Stu blir lykkelig gjenforent med sin kone. Politiet b\xc3\xa6rer ut liket av mannen de fant, og Stu identifiserer ham som mannen som tidligere pr\xc3\xb8vde \xc3\xa5 gi ham en pizza. Stu f\xc3\xa5r medisinsk behandling i en ambulanse. Bild\xc3\xb8ren st\xc3\xa5r \xc3\xa5pen og en mann med en koffert (Kiefer Sutherland) g\xc3\xa5r forbi og tilst\xc3\xa5r at det var han som egentlig st\xc3\xa5r bak og at han drepte pizza-mannen fordi han trengte en syndebukk. Han advarer Stu om at hvis hans nyvunne \xc3\xa6rlighet ikke varer, s\xc3\xa5 vil Stu h\xc3\xb8re fra ham igjen. Mannen forsvinner i folkemengden, og Stu er ute av stand til \xc3\xa5 sl\xc3\xa5 alarm fordi han ble kraftig bed\xc3\xb8vet av ambulansepersonellet.'